stanford-oval/wikipedia huggingface dataset:
ธีรรัตน์ สำเร็จวาณิชย์
งานการเมือง > สมาชิกสภาผู้แทนราษฎร

เธอเคยได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กรุงเทพมหานคร สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กรุงเทพมหานคร สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 กรุงเทพมหานคร สังกัดพรรคเพื่อไทย
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นางสาวธีรรัตน์ สำเร็จวาณิชย์ เก็บถาวร 2012-08-05 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนางสาวธีรรัตน์ สำเร็จวาณิชย์] เก็บถาวร 2012-06-19 ที่ เวย์แบ็กแมชชีน, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นางสาวธีรรัตน์ สำเร็จวาณิชย์), ศูนย์ข้อมูลนักการเมืองไทย
| ด ค กพรรคเพื่อไทย |
| --- | --- | --- |
| หัวหน้าพรรค |  บัณจงศักดิ์ วงศ์รัตนวรรณ  สุชาติ ธาดาธำรงเวช  ยงยุทธ วิชัยดิษฐ  วิโรจน์ เปาอินทร์ (รักษาการ)  จารุพงศ์ เรืองสุวรรณ  วิโรจน์ เปาอินทร์  ปลอดประสพ สุรัสวดี (รักษาการ)  สมพงษ์ อมรวิวัฒน์  ชลน่าน ศรีแก้ว  ชูศักดิ์ ศิรินิล (รักษาการ)  แพทองธาร ชินวัตร  |  |
| เลขาธิการพรรค |  โอฬาร กิจเลิศไพโรจน์  สุณีย์ เหลืองวิจิตร  สุพล ฟองงาม  จารุพงศ์ เรืองสุวรรณ  ภูมิธรรม เวชยชัย  อนุดิษฐ์ นาครทรรพ  ประเสริฐ จันทรรวงทอง  สรวงศ์ เทียนทอง  |  |
| โฆษกพรรค |  เจษฎา แรงสูงเนิน  ศักดา นพสิทธิ์  พร้อมพงศ์ นพฤทธิ์  ลดาวัลลิ์ วงศ์ศรีวงศ์  อนุสรณ์ เอี่ยมสะอาด  อรุณี กาสยานนท์ (1)  ธีรรัตน์ สำเร็จวาณิชย์  ลิณธิภรณ์ วริณวัชรโรจน์ (2)  ดนุพร ปุณณกันต์  |  |
| ผู้นำเลือกตั้ง |  ยิ่งลักษณ์ ชินวัตร  สุดารัตน์ เกยุราพันธุ์  แพทองธาร ชินวัตร  |  |
| นายกรัฐมนตรีจากพรรค |  ยิ่งลักษณ์ ชินวัตร  เศรษฐา ทวีสิน  แพทองธาร ชินวัตร  |  |
| นโยบายพรรค |  โครงการรับจำนำข้าว  โครงการเติมเงินผ่านกระเป๋าเงินดิจิทัล 10,000 บาท  1 ครอบครัว 1 ซอฟต์พาวเวอร์  30 บาทรักษาทุกที่  |  |
| ดูเพิ่ม |  บ้านเลขที่ 111  พรรคไทยรักไทย  พรรคพลังประชาชน  พรรคไทยรักษาชาติ  ครอบครัวเพื่อไทย  |  |
ซางาระ ซาโนสุเกะ

| ซางาระ ซาโนสุเกะ |
| --- | --- |
ตัวละครใน ซามูไรพเนจร

ปรากฏครั้งแรก: ซามูไรพเนจร ตอนที่ 5
ให้เสียงโดย: ภาษาญี่ปุ่น  ยูจิ อุเอะดะ (แอนิเมชั่น)  โทะโมะกะสึ เซกิ  (ซีดีดราม่า) ยุริโกะ ฟุชิซะกิ (แอนิเมชัน, ช่วงเด็ก)  ภาษาอังกฤษ  เดเรก สตีเฟน ปรินซ์ (ซามูไรเอ็กซ์เวอร์ชัน)  เล็กซ์ แลง (แอนิเมชัน) เบรียน ซิดดัล (แอนิเมชัน, ช่วงเด็ก)   เกรย์ จี. แฮดด็อก (OVA และภาพยนตร์)
ประวัติ
นามแฝง: ซันสะ, ซาโนะ
ชื่อเล่น: ซาโนะ, นักวิวาทซันสะ
ซางาระ ซาโนสุเกะ (ญี่ปุ่น: 相楽 左之助; โรมาจิ: ซะงะระ ซะโนะซุเกะ) หรือ ซันสะ (ญี่ปุ่น: 斬左; โรมาจิ: ซันซะ) เป็นตัวละครจากการ์ตูนญี่ปุ่นเรื่องซามูไรพเนจร
ประวัติ

ฉายา"นักวิวาทซันสะ" ด้านหลังเสื้อของเขาปักตัวอักษรคำว่า "ร้าย" เอาไว้ เป็นคนที่ชอบการชกต่อย อุปนิสัยเลือดร้อน พูดจาตรงไปตรงมา มีร่างกายที่อึดเป็นพิเศษ ในอดีตเคยเป็นคนของกลุ่ม "สาส์นแดง" ซึ่งนับถือซางาระ ไซโซผู้นำของกลุ่มมาก ซาโนสุเกะจึงของนามสกุล "ซางาระ" มาใช้ แต่หลังจากกลุ่มสาส์นแดงถูกคณะปฏิวัติหักหลัง ไซโซถูกฆ่าเขาจึงเกลียดคนของคณะปฏิวัติเข้ากระดูกดำ ในตอนที่สู้กับเคนชิน อาวุธที่เขาใช้คือ"ดาบพิฆาตอาชา" แต่หลังจากนั้นมักใช้หมัดล้วนๆ ในการต่อสู้ ฝีมือของเขาได้พัฒนาขึ้นอีกขั้นหนึ่งหลังจาก ได้ท่าไม้ตาย "สองกระแทกสุดยอด" จากอันจินักบวชเร่ร่อน ซาโนสุเกะเป็นสหายคนสำคัญอันดับหนึ่งที่ได้รับความไว้วางใจจากเคนชิน และสู้เคียงบ่าเคียงไหล่กับเคนชินเสมอมา
คามิยะ คาโอรุ

| คามิยะ คาโอรุ |
| --- | --- |
ตัวละครใน ซามูไรพเนจร

ปรากฏครั้งแรก: ซามูไรพเนจร ตอนที่ 1
สร้างโดย: โนบุฮิโระ วัตสึกิ
แสดงโดย: เอมิ ทาเคอิ
ให้เสียงโดย: ภาษาญี่ปุ่น  มิกิ ฟุจิทะนิ (แอนิเมชั่น)   โทโมะ ซะกุไร (ซีดีดราม่า)  ภาษาอังกฤษ  โดโรธี เมเลนเดรซ (แอนิเมชัน) แคเธอริน แคทมูล (OVA)
ข้อมูลตัวละครในเรื่อง
นามแฝง: โครี คามิยะ (อนิเมะ, โซนี พากย์เสียงเท่านั้น)
ตำแหน่ง: ปรมาจารย์แห่งคามิยะ คัสชิน-ริว
ญาติ: คามิยะ โคชิจิโระ (พ่อ)   ฮิมุระ เคนชิน (สามี)   ฮิมุระ เคนจิ (ลูกชาย)
คามิยะ คาโอรุ (ญี่ปุ่น: 神谷 薫; โรมาจิ: คะมิยะ คะโอะรุ) เป็นตัวละครจากการ์ตูนญี่ปุ่นเรื่องซามูไรพเนจร
ประวัติ

เธอเกิดในเดือนมิถุนายน พ.ศ. 2405 ที่ชิบะ ผู้สืบทอด "สำนักดาบคามิยะคัตชินริว" ต่อจากบิดาคือ คามิยะ โคชิจิโร่ (ญี่ปุ่น: 神谷 越路郎; โรมาจิ: คะมิยะ โคะชิจิโร) ผู้ซึ่งถูกเกณฑ์ไปเป็นนักดาบตำรวจที่ถูกสังหารในช่วงกบฏซะสึมะขณะปกป้องสหาย เรื่องทุกอย่างจึงเกิดขึ้นเมื่อเธอต้องการที่จะทำสำนักให้คงอยู่ต่อไป แต่กลับไม่มีนักเรียนมาเรียน และคงจะต้องเสียสำนักไปในไม่ช้า แต่เคนชินได้ปรากฏตัวขึ้น และได้ช่วยเหลือเธอ
เธอต้องการปราบบัตโตไซตัวปลอมที่ทำให้ชื่อเสียงของสำนักมัวหมอง โดยได้รับการช่วยเหลือจากเคนชิน เธอจึงชักชวนให้เคนชินพักอยู่ที่สำนัก และในที่สุดก็เริ่มหลงรักเคนชิน เธอไม่ต้องการให้เคนชินจับดาบฆ่าคน มักจะใช้เคนชินให้ทำงานบ้านอยู่เสมอ จุดอ่อนของเธอคือทำอาหารไม่อร่อยอย่างมาก เธอมักถูกเปรียบเทียบอยู่เสมอว่าเหมือนทานูกิ
มัลติเบิร์ด จักรวาลธงไชย

| --- | --- |
คอนเสิร์ตแบบเบิร์ดเบิร์ดโชว์โดยธงไชย แมคอินไตย์
ธงไชยนำรถตุ๊กตุ๊ก ซึ่งเป็นเอกลักษณ์ของไทยมาประกอบการแสดงแบบเบิร์ดเบิร์ดโชว์ ครั้งที่ 12
สถานที่จัด: อิมแพ็ค อารีน่า เมืองทองธานี
วันที่: 17, 18, 19, 25, 26 พฤศจิกายน พ.ศ. 2566
จำนวนรอบแสดง: 5 รอบ
ทีมโปรดิวเซอร์: บริษัท จีเอ็มเอ็ม มิวสิค จำกัด
ลำดับคอนเสิร์ตของแบบเบิร์ดเบิร์ดโชว์
 ดรีมเจอร์นีย์  มัลติเบิร์ด จักรวาลธงไชย   
มัลติเบิร์ด จักรวาลธงไชย  เป็นคอนเสิร์ตแบบเบิร์ดเบิร์ดโชว์ของเบิร์ด - ธงไชย แมคอินไตย์ และเป็นคอนเสิร์ตแรกของเขาหลังจากได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง (ดนตรีไทยสากล-ขับร้อง) ประจำปี พ.ศ. 2565 จัดแสดงเป็นครั้งที่ 12 ในปี พ.ศ. 2566 เป็นปีที่ 37 นับจากคอนเสิร์ตแบบเบิร์ดเบิร์ดโชว์ครั้งแรก จัดที่ อิมแพ็ค อารีน่า เมืองทองธานี โดยเบื้องต้นมีกำหนดแสดงจำนวน 2 รอบ ในวันที่ 18 และ 19 พฤศจิกายน พ.ศ. 2566 ต่อมาได้เพิ่มรอบการกุศลในวันที่ 17 พฤศจิกายน ทั้งนี้ เนื่องจาก 3 รอบนี้บัตรจำหน่ายหมดทุกที่นั่ง จึงมีการเพิ่มอีก 2 รอบในวันที่ 25 และ 26 พฤศจิกายน รวมจำนวนทั้งหมด 5 รอบ
ทั้งนี้ ในรอบการแสดงเมื่อวันที่ 18 พฤศจิกายน ทูลกระหม่อมหญิงอุบลรัตนราชกัญญา สิริวัฒนาพรรณวดี ได้เสด็จทอดพระเนตรคอนเสิร์ตเป็นการส่วนพระองค์ และในรอบการแสดงเมื่อวันที่ 25 พฤศจิกายน พระบาทสมเด็จพระวชิรเกล้าเจ้าอยู่หัว และ สมเด็จพระนางเจ้าสุทิดา พัชรสุธาพิมลลักษณ์ พระบรมราชินี ได้เสด็จพระราชดำเนินทอดพระเนตรคอนเสิร์ตเช่นเดียวกัน
เบื้องหลัง

ในคอนเสิร์ต Singing Bird ตอน Lifetime Soundtrack เมื่อวันที่ 11–13 พฤศจิกายน พ.ศ. 2565 หลังจบการแสดงเพลงสุดท้ายของเบิร์ด มีการขึ้นประกาศบนจอกลางเวทีคอนเสิร์ตว่าจะมีการจัดคอนเสิร์ตแบบเบิร์ดเบิร์ดโชว์ขึ้นเป็นครั้งที่ 12 ในช่วงเดือนพฤศจิกายน พ.ศ. 2566 ต่อมาเมื่อวันที่ 7 กรกฎาคม พ.ศ. 2566 เบิร์ดให้สัมภาษณ์กับสื่อมวลชนว่าได้กำหนดวันจัดคอนเสิร์ตแบบเบิร์ดเบิร์ด ครั้งที่ 12 ไว้ตั้งแต่วันที่ 18 พฤศจิกายน เป็นต้นไป และสามวันถัดมาได้มีการประกาศชื่อตอนของคอนเสิร์ตแบบเบิร์ดเบิร์ด ครั้งที่ 12 อย่างเป็นทางการ ในชื่อ มัลติเบิร์ด จักรวาลธงไชย
ศิลปินรับเชิญ > ศิลปินรับเชิญหลัก

ศิลปินรับเชิญในคอนเสิร์ต ตลอด 5 รอบการแสดง ได้แก่
6 ศิลปิน จากรายการ The Golden Song เวทีเพลงเพราะ
โชคชัย หมู่มาก (แอ๊ค)
สรวีย์ ธนพูนหิรัญ (ผิงผิง)
ภูมิ แก้วฟ้าเจริญ
ธนเดช โอภาสธัญกร (โตโต้)
ทิพย์ปริญา พันตาวงษ์กุล (พลอย)
วรินธิรา สายลาด (น้ำทิพย์)
นิภาภรณ์ ฐิติธนการ (ซานิ)
วรันธร เปานิล (อิ้งค์)
วิโอเลต วอเทียร์ (วี)
ผลิตโชค อายนบุตร (เป๊ก)
ศิลปินรับเชิญ > ศิลปินรับเชิญพิเศษ

ในคอนเสิร์ตนี้มีศิลปินรับเชิญพิเศษที่มาร่วมร้องเพลง หมั่นคอยดูแลและรักษาดวงใจ และโชว์ในแต่ละวัน ได้แก่
นัท มีเรีย รอบ วันศุกร์ที่ 17 พฤศจิกายน 2566
มาช่า วัฒนพานิช รอบ วันเสาร์ที่ 18 พฤศจิกายน 2566
คริสติน่า อากีล่าร์ (ติ๊นา) รอบ วันอาทิตย์ที่ 19 พฤศจิกายน 2566
อัญชลี จงคดีกิจ (ปุ๊) รอบ วันเสาร์ที่ 25 พฤศจิกายน 2566
ใหม่ เจริญปุระ รอบ วันอาทิตย์ที่ 26 พฤศจิกายน 2566
รูปแบบการแสดง

การแสดงในคอนเสิร์ตแบบเบิร์ดเบิร์ดโชว์ ครั้งที่ 12 แบ่งออกเป็นองก์ต่าง ๆ สอดคล้องตามชื่อตอนของคอนเสิร์ต ดังนี้
"จักรวาลคอนเสิร์ต" ประกอบด้วยบทเพลงในคอนเสิร์ตปกติของเบิร์ด
"จักรวาลเพลงทองคำ" ประกอบด้วยเพลงลูกกรุง ซึ่งเบิร์ดร่วมร้องกับแขกรับเชิญ คือนักร้องจากรายการ The Golden Song เวทีเพลงเพราะ
"จักรวาล นีโอ โกโบริ" เป็นการแสดงละครเวทีเกี่ยวกับตัวละครที่สร้างชื่อเสียงให้กับเบิร์ด คือ "โกโบริ' จากละคร คู่กรรม และเรียบเรียงเนื้อหาขึ้นใหม่สำหรับคอนเสิร์ตครั้งนี้ จึงใช้ชื่อนำหน้าว่า "นีโอ" ซึ่งมาจากคำในภาษาอังกฤษว่า "นิว" โดยเบิร์ดแสดงร่วมกับแขกรับเชิญที่รับบท "อังศุมาลิน" หรือฮิเดโกะ จากละครดังกล่าว
"จักรวาลคอนเสิร์ต" (ครั้งที่ 2) เป็นการแสดงร่วมกับแขกรับเชิญในคอนเสิร์ต และในแต่ละรอบการแสดง
"จักรวาล ฟินาเล่โชว์" เป็นช่วงอำลาคอนเสิร์ต เน้นเพลงเร็วและเพลงเมดเล่ย์ และการร้องร่วมกับแขกรับเชิญทั้งหมด รวมถึงการนำรถตุ๊ก ๆ ที่เป็นเอกลักษณ์ของไทยมาประกอบการแสดง และปิดคอนเสิร์ตด้วยเพลง "ความสุข ความทรงจำ ไม่มีที่สิ้นสุด" โดยมีพื้นหลังเป็นภาพบรรยากาศคอนเสิร์ตแบบเบิร์ดเบิร์ดโชว์ครั้งก่อนหน้าทั้งหมด
กิจกรรม

26 กรกฎาคม พ.ศ. 2566 - แถลงข่าวคอนเสิร์ต "แบบเบิร์ดโชว์ครั้งที่ 12 ตอน MULTIBIRD จักรวาลธงไชย"
17 พฤศจิกายน พ.ศ. 2566 - คอนเสิร์ตรอบการกุศล รวม 10,000 ที่นั่ง รายได้จากการจำหน่ายบัตรคอนเสิร์ตรอบการกุศล มอบให้คณะแพทยศาสตร์ศิริราชพยาบาล มหาวิทยาลัยมหิดล สมทบทุนก่อสร้างและจัดซื้อครุภัณฑ์ทางการแพทย์ให้แก่ ศูนย์วิทยาการเวชศาสตร์ผู้สูงอายุศิริราช จังหวัดสมุทรสาคร
26 พฤศจิกายน พ.ศ. 2566 - กระทรวงการพัฒนาสังคมและความมั่นคงของมนุษย์ (พม.) โดยกรมกิจการผู้สูงอายุ (ผส.) ร่วมกับ​ บริษัท จีเอ็มเอ็ม แกรมมี่ จำกัด​ (มหาชน) นำคณะผู้สูงอายุ ได้แก่ ผู้สูงอายุจากศูนย์พัฒนาการจัดสวัสดิการสังคมผู้สูงอายุบ้านบางแค ศูนย์พัฒนาการจัดสวัสดิการสังคมผู้สูงอายุจังหวัดปทุมธานี และศูนย์พัฒนาการจัดสวัสดิการสังคมผู้สูงอายุวาสนะเวศม์ จังหวัดพระนครศรีอยุธยา ​ร่วมชมการแสดงแบบเบิร์ดเบิร์ดโชว์ เพื่อส่งมอบความสุขให้แก่ผู้สูงอายุ เนื่องในโอกาสครบรอบ 40 ปี ของจีเอ็มเอ็ม แกรมมี่
18, 25 พฤษภาคม พ.ศ. 2567 - บริษัท จีเอ็มเอ็ม มิวสิค จำกัด (มหาชน) นำเทปการแสดงคอนเสิร์ตเผยแพร่ผ่านทางโทรทัศน์ช่องวัน 31 จำนวน 2 วัน ในเวลา 20.30 น.
ดูเพิ่ม

แบบเบิร์ดเบิร์ดโชว์
ธงไชย แมคอินไตย์
ภรรยาตู้ปลา

| กิงเกียวสึมะ |
| --- | --- |

เป็นที่รู้จักกันในชื่อ: ภรรยาตู้ปลา
金魚妻
ประเภท: ครอบครัว ดราม่า
สร้างโดย: เน็ตฟลิกซ์
เค้าโครงจาก: กิงเกียวสึมะ โดย อาร์คูโรซาวะ
บทโดย:   ฟูมิ สึโบตะ  มิโกะ โคชิกาวะ  โทโมมิ มาโตบะ 
กำกับโดย:   มิจิโกะ นามิกิ  เร นาราจิโนะ  ฮิโรอากิ มัตสึยามะ 
แสดงนำ:   เรียวโกะ ชิโนฮาระ  มาซาโนบุ อันโด  ทากาโนริ อิวาตะ 
ดนตรีแก่นเรื่องปิด: "แครซี่ฟอร์ยู" โดย ชิโนรุฟีเนะ
ผู้ประพันธ์เพลง:   เคนิชิโร ซูเอฮิโระ  มายูโกะ  ยูกิ มูนากาตะ  โนเฮ อูเอดะ 
ประเทศแหล่งกำเนิด:  ญี่ปุ่น
ภาษาต้นฉบับ: ภาษาญี่ปุ่น
จำนวนฤดูกาล: 1 ฤดูกาล
จำนวนตอน: 8 ตอน (รายชื่อตอน)
การผลิต
ผู้อำนวยการผลิต: ซาโต นาโฮมิ มากิโนะ ทาดาชิ
ผู้อำนวยการสร้าง:   โทชิยูกิ นากาโนะ  ซูมิมิ อาซาโนะ  คาซูฮิโระ โคบายาชิ 
ความยาวตอน: 38–52 นาที
ออกอากาศ
เครือข่าย: เน็ตฟลิกซ์
ออกอากาศ: 14 กุมภาพันธ์ ค.ศ. 2022 (2022-02-14)
กิงเกียวสึมะ (ญี่ปุ่น: 金魚妻; โรมาจิ: Kingyo Zuma; อังกฤษ: Fishbowl Wives) หรือมักเรียกในภาษาไทยว่า ภรรยาตู้ปลา เป็นละครชุดบนเน็ตฟลิกซ์ ที่สร้างมาจากมังงะของ อาร์คูโรซาวะ เผยแพร่ทั่วโลกในวันที่ 14 กุมภาพันธ์ ค.ศ. 2022 มีทั้งสิ้น 8 ตอน นำแสดงโดย เรียวโกะ ชิโนฮาระ
ตัวละคร

ซากูระ ฮิรางะ แสดงโดย เรียวโกะ ชิโนฮาระ (ภรรยาตู้ปลา)
ทากูยะ ฮิรางะ แสดงโดย มาซาโนบุ อันโด
ฮารูโตะ โทโยดะ แสดงโดย ทาคาโนริ อิวาตะ
มาซาโกะ บังโด แสดงโดย เคียวกะ มินากามิ
รัน แสดงโดย ริโกะ ฟูกูโมโตะ
เนเนะ แสดงโดย จูริ คาวาซากิ
คาโยะ แสดงโดย มิโอนะ โอริ
ยูริฮะ ฮาโกซากิ แสดงโดย เคียวโกะ ฮาเซงาวะ (ภรรยาตกแต่งใหม่)
โมโมกิ โกโจ แสดงโดย โมโตกิ ฟูกามิ
ฮิซาโกะ ทากูจิ แสดงโดย วากานะ มัตสึโมโตะ (ภรรยาปวดหัว)
บาบะ (ทางูจิ ทากูโซ) แสดงโดย ฮิเดกัตสึ มาชิมะ
ยูกะ ชิมูระ แสดงโดย ชิซูกะ นากามูระ (ภรรยาจัดจ้าง)
จุน แสดงโดย ยูกิ คูโบตะ
มิโนริ ชิมูระ แสดงโดย เซยะ โอซาดะ
โนริโกะ โฮกาเบะ แสดงโดย ซาโอริ เซโตะ (ภรรยาข้าวกล่อง)
ทาโร โฮกาเบะ แสดงโดย ชินโงะ ฟูจิโมริ
ซายะ ซานาดะ แสดงโดย อันนะ อิชิอิ (ภรรยาพี่เลี้ยง)
โซตะ ซานาดะ แสดงโดย อัตสึฮิโระ อินูไก
รายชื่อตอน

| ตอนที่ | วันที่เผยแพร่ | ชื่อตอน | ความยาว | บทประพันธ์ | กำกับ |
| --- | --- | --- | --- | --- | --- |
| ตอนที่ 1 | 14 กุมภาพันธ์ 2022 | ภรรยาตู้ปลา | 46﻿ นาที | ฟูมิ สึโบตะ | มิจิโกะ นามิกิ |
| ตอนที่ 2 | 14 กุมภาพันธ์ 2022 | ภรรยาจัดจ้าง | 44﻿ นาที | ฟูมิ สึโบตะ | มิจิโกะ นามิกิ |
| ตอนที่ 3 | 14 กุมภาพันธ์ 2022 | ภรรยาข้าวกล่อง | 41﻿ นาที | ฟูมิ สึโบตะ มิโกะ โคชิกาวะ โทโมมิ มาโตบะ | เร นาราจิโนะ |
| ตอนที่ 4 | 14 กุมภาพันธ์ 2022 | ภรรยาพี่เลี้ยง | 41﻿ นาที | ฟูมิ สึโบตะ มิโกะ โคชิกาวะ โทโมมิ มาโตบะ | เร นาราจิโนะ |
| ตอนที่ 5 | 14 กุมภาพันธ์ 2022 | ภรรยาปวดหัว ตอน 1 | 46﻿ นาที | มิโกะ โคชิกาวะ | ฮิโรอากิ มัตสึยามะ |
| ตอนที่ 6 | 14 กุมภาพันธ์ 2022 | ภรรยาปวดหัว ตอน 2 | 39﻿ นาที | มิโกะ โคชิกาวะ | ฮิโรอากิ มัตสึยามะ |
| ตอนที่ 7 | 14 กุมภาพันธ์ 2022 | ภรรยาตกแต่งใหม่ | 38﻿ นาที | มิโกะ โคชิกาวะ โทโมมิ มาโตบะ | มิจิโกะ นามิกิ |
| ตอนที่ 8 | 14 กุมภาพันธ์ 2022 | ภรรยาตู้ปลาทุกคน | 52﻿ นาที | มิโกะ โคชิกาวะ | มิจิโกะ นามิกิ |
การออกรวมเล่ม

อาร์คูโรซาวะ ผู้เขียนมังงะต้นฉบับของกิงเกียวสึมะ ได้ออกมังงะรวมเล่มทั้งหมด 9 เล่ม
| ออกขายวันที่ | เลขมาตราฐานสากลประจำหนังสือ | อ้างอิง |
| --- | --- | --- |
| 19 มกราคม 2017 | ISBN 978-4-08-890570-9 |  |
| 18 สิงหาคม 2017 | ISBN 978-4-08-890756-7 |  |
| 19 กุมภาพันธ์ 2018 | ISBN 978-4-08-890868-7 |  |
| 17 สิงหาคม 2018 | ISBN 978-4-08-891091-8 |  |
| 19 มีนาคม 2019 | ISBN 978-4-08-891212-7 |  |
| 19 พฤศจิกายน 2019 | ISBN 978-4-08-891375-9 |  |
| 17 กรกฎาคม 2020 | ISBN 978-4-08-891607-1 |  |
| 19 มกราคม 2021 | ISBN 978-4-08-891770-2 |  |
| 16 กรกฎาคม 2021 | ISBN 978-4-08-892041-2 |  |
เมียวจิน ยาฮิโกะ

| เมียวจิน ยาฮิโกะ |
| --- | --- |
ตัวละครใน ซามูไรพเนจร

ปรากฏครั้งแรก: ซามูไรพเนจร ตอนที่ 3
ให้เสียงโดย: ภาษาญี่ปุ่น  มีนะ โทะมินะงะ (แอนิเมชัน)  มินะมิ ทะกะยะมะ  (ซีดีดราม่า)  ภาษาอังกฤษ  เบรียน ซิดดัล (ซามูไรเอ็กซ์เวอร์ชัน)  เวนดี ลี (แอนิเมชัน)  เดเรก เวด (OVA)
เมียวจิน ยาฮิโกะ (ญี่ปุ่น: 明神 弥彦; โรมาจิ: Myōjin Yahiko)  เป็นตัวละครจากการ์ตูนญี่ปุ่นเรื่องซามูไรพเนจร
ประวัติ

เด็กหนุ่มผู้สืบสายเลือดจากซามูไร ถึงยังเด็กแต่จิตใจเข้มแข็ง กล้าหาญยิ่งกว่าผู้ใหญ่ ไม่ชอบให้ใครเรียกว่าเจ้าหนู พ่อแม่ของยาฮิโกะเสียไปตั้งแต่เขายังเล็ก เขาถูกเลี้ยงดูโดยแก๊งลักขโมย ได้รู้จักกับเคนชินเพราะไปขโมยกระเป๋าสตางค์ของเคนชิน ในที่สุดจึงได้กลายเป็นศิษย์หมายเลขหนึ่งของสำนักคามิยะ คัตชินริว โดยมีคาโอรุเป็นผู้สอนวิชาดาบให้ แต่ทั้งคู่มักจะทะเลาะกันเป็นประจำ ยาฮิโกะมุ่งหวังที่จะเป็นนักดาบผู้ยิ่งใหญ่ผู้คอยช่วยเหลือคนที่อ่อนแอเหมือนกับเคนชิน ในตอนแรกเขาทำได้แค่เพียงมองดูการต่อสู้ของเคนชินอยู่เบื้องหลัง แต่ในที่สุดเขาก็พัฒนาตัวเองขึ้นจนเป็นสหายคนสำคัญที่ได้รับความไว้วางใจจากเคนชิน
(เลตมีบียัวร์)

(เลตมีบียัวร์) เท็ดดีแบร์ (อังกฤษ: (Let Me Be Your) Teddy Bear) เป็นเพลงสมัยนิยมที่เอลวิส เพรสลีย์ บันทึกเสียงไว้ครั้งแรกในปี ค.ศ. 1957 เพื่อใช้ประกอบภาพยนตร์เรื่องที่สองของเขาเรื่อง Loving You ซึ่งเพรสลีย์ได้ร้องเพลงนี้ในภาพยนตร์ แต่งโดยคาล แมนน์ (Kal Mann) และเบอร์นี โลว์ (Bernie Lowe) และวางตลาดในปี ค.ศ. 1957 โดยกลาดิส มิวสิค (Gladys Music)
ซิงเกิลของเพรสลีย์

เพลงนี้เป็นเพลงฮิตอันดับ 1 ของสหรัฐอเมริกาในช่วงฤดูร้อนปี ค.ศ. 1957 โดยครองอันดับ 1 บนชาร์ตบิลบอร์ดนานถึง 7 สัปดาห์ ซึ่งเป็นเพลงที่ 3 จาก 4 ซิงเกิลอันดับ 1 ของเพรสลีย์ในปีนั้น "(เลตมีบียัวร์) เท็ดดีแบร์" ยังครองอันดับ 1 บนชาร์ตยอดขายเพลงอาร์แอนด์บีของบิลบอร์ด (Billboard's R&B Best Sellers) อีกด้วย กลายเป็นเพลงที่ 4 ของเขาที่ครองอันดับ 1 บนชาร์ตดังกล่าว เพลงนี้ยังครองอันดับ 1 บนชาร์ตเพลงคันทรีของบิลบอร์ดนาน 1 สัปดาห์ ในแคนาดาเพลงนี้ครองอันดับ 1 นาน 7 สัปดาห์
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "(เลตมีบียัวร์) เท็ดดีแบร์" | คาล แมนน์ และเบอร์นี โลว์ | 1:47 |
| 2. | "เลิฟวิงยู" | เจอร์รี ไลเบอร์ และไมค์ สโตลเลอร์ | 2:14 |
บุคลากร

หลักฐานจากการตรวจสอบสำเนาเทปต้นฉบับ (session tape) และเอกสารของอาร์ซีเอ และสหพันธ์นักดนตรีอเมริกัน/สหภาพโดย คีท ฟลินน์ (Keith Flynn) และเอิร์นสท์ ยอร์เกนเซน (Ernst Jorgensen)
เดอะบลูมูนบอยส์
เอลวิส เพรสลีย์ – ร้องนำ, เพอร์คัชชัน
สก็อตตี มัวร์ – กีตาร์ลีด
บิล แบล็ก – ดับเบิลเบส
ดี.เจ. ฟอนตานา – กลอง
นักดนตรีสนับสนุน
เดอะจอร์ดาแนรส์  (กอร์ดอน สโตเกอร์, ฮอยต์ ฮอว์กินส์, นีล แมทธิวส์, ฮิวจ์ จาร์เร็ตต์) - ร้องประสาน
ไทนี ทิมเบรลล์ – กีตาร์คอร์ด
ไม่แน่ชัด (ดัดลีย์ บรูคส์, ฮอยต์ ฮอว์กินส์ หรือ กอร์ดอน สโตเกอร์) – เปียโน
ฝ่ายผลิต
วอลเตอร์ ชาร์ฟ - โปรดิวเซอร์
ฟิล คาห์แกน - วิศวกรเสียง
คัฟเวอร์ เวอร์ชัน

บาร์บารา รัสกิน บันทึกเพลงเวอร์ชันของเธอ ซึ่งเผยแพร่ในชื่อ "(I Wanna Be Your) Teddy Bear" ในด้านเอ ของซิงเกิลหมายเลข PT 350 ที่ออกโดยเพรสซิเดนต์เรเคิดส์ เมื่อปี ค.ศ. 1971
พอล แม็กคาร์ตนีย์แอนด์วิงส์ คัฟเวอร์เพลงนี้ในช่วงการบันทึกเสียงครั้งสุดท้ายเมื่อเดือนพฤศจิกายน ค.ศ. 1980 โดยเพลงนี้ยังไม่ได้เผยแพร่
ดอนนา ลอเรน ในอีพีของเธอ Donna Does Elvis in Hawaii ในปี ค.ศ. 2010
แหล่งข้อมูลอื่น

เนื้อเพลงเต็มของเพลงนี้ ที่เมโทรลิริกส์
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน
ทากานิ เมงุมิ

| ทากานิ เมงุมิ |
| --- | --- |
ตัวละครใน ซามูไรพเนจร
ปรากฏครั้งแรก: ซามูไรพเนจร ตอนที่ 7
ให้เสียงโดย: ภาษาญี่ปุ่น  มิกะ โดะอิ (แอนิเมชั่น)  ภาษาอังกฤษ   มารี เดวอน (แอนิเมชัน) รีเบกกา โรบินสัน (OVA)
ประวัติ
ญาติ: คุณลุงหมอเคนไซ   ฮิมุระ เคนชิน   คามิยะ คาโอรุ
ทากานิ เมงุมิ (ญี่ปุ่น: 高荷 恵; โรมาจิ: Takani Megumi) เป็นตัวละครจากการ์ตูนญี่ปุ่นเรื่องซามูไรพเนจร ซึ่งผู้แต่งต้องการให้บทบาทของเมงุมิเป็นการ "ละจากการทำความผิด" เนื่องจากเมงุมิเคยผลิตฝิ่นนั้นเอง
ประวัติ

ทากานิ เมงุมิ เกิดในเดือนธันวาคม พ.ศ. 2400 ตระกูลทากานิของเธอเป็นตระกูลที่สืบทอดการเป็นหมอมาหลายชั่วอายุคนแถบไอซุ (ปัจจุบันคือจังหวัดฟุกุชิมะ) ซึ่งถือเป็นชนชั้นสูงในขณะนั้น ครอบครัวของเธอมีอุดมการณ์ที่มุ่งหมายที่จะรักษาประชาชนทุกคนโดยไม่แบ่งชนชั้น และอุดมการณ์ดังกล่าวกลับสร้างความไม่พอใจกับกลุ่มซามูไรนัก บิดาของเธอคือทากานิ ริวเซ ได้ไปยังนะงะซะกิเพื่อจะไปศึกษาการแพทย์แผนตะวันตก ได้ละทิ้งครอบครัวไว้ทีไอซุ ทั้งนี้ครอบครัวของเขาได้รับการอนุญาตให้เป็นแพทย์ในสนามรบ แต่ริวเซถูกสังหารในเวลาต่อมา ส่วนแม่และพี่ชายอีกสองคนของเมงุมิหายสาบสูญไป
ผลของสงครามทำให้ตระกูลทากานิล่มสลาย เหลือเธอเพียงคนเดียวที่รอดชีวิต แต่ความที่เมงุมิได้เรียนรู้ด้านสมุนไพรและการแพทย์แผนตะวันตก (รังงุกุ) และด้วยความที่เธอต้องการเป็นแพทย์อย่างเปี่ยมล้นเมงุมิได้กลายเป็นคนของทาเคดะ คันริว เพราะไปเป็นผู้ช่วยหมอคนหนึ่งที่ผลิตฝิ่นให้กับคันริว หลังจากหมอคนนั้นเสียชีวิต เมงุมิจึงเป็นคนเดียวที่รู้กรรมวิธีการผลิตฝิ่น เธอจึงถูกคันริวบังคับให้ผลิตฝิ่นใยแมงมุม และจะลักลอบขายฝิ่นชนิดดังกล่าวในแถบโตเกียว
เธออดทนมีชีวิตเพราะมีความหวังที่จะได้พบกับครอบครัวของเธอที่หายสาบสูญไปเมื่อครั้งเกิดสงคราม เมงุมิหาโอกาสหนีจากคันริวจนได้พบกับพวกเคนชิน และได้กลายเป็นผู้ช่วยเหลือคนสำคัญของเคนชิน คอยรักษาบาดแผลของเคนชินและเพื่อน ๆ ที่บาดเจ็บจากการต่อสู้ เมงุมิเป็นอีกคนที่หลงรักเคนชิน ก่อนที่จะมีความสัมพันธ์พิเศษกับซาโนะสุเกะในเวลาต่อมา
เมงุมิมักจะมีหูจิ้งจอกโผล่ออกมา ซึ่งสอดคล้องกับฉายาของเธอคือ สุนัขจิ้งจอก (คิสึเนะ) ซาโนะสึเกะจึงมักเรียกเธอว่า ยายจิ้งจอก (คิสึเนะอนนะ) หรือแม้แต่ยาฮิโกะและคาโอรุก็เรียกเธอด้วยชื่อนี้บ้างบางครั้ง เมงุมิจึงถูกเปรียบเทียบว่าเป็น "สุนัขจิ้งจอก" มาตลอดเรื่อง
รายชื่อตัวละครในซามูไรพเนจร

ตัวละครในซามูไรพเนจร
คู่ต่อสู้ > ทาเคดะ คันริว

ทาเคดะ คันริว (武田観柳, Takeda Kanryū) เบื้องหน้าเป็นนักธุรกิจ เบื้องหลังทำการค้าฝิ่น จึงร่ำรวยมหาศาลมีกองทหารส่วนตัว
คู่ต่อสู้ > อุโด้ จินเอ (คุโรงาสะ)

อุโด้ จินเอ (鵜堂刃衛, Udō Jin'e) นักดาบมือหนึ่ง ฉายา"คุโรงาสะ" ในอดีตเคยเป็นมือสังหารคู่ปรับของคณะปฏิวัติ ปัจจุบันผ่านมา 10 ปีเขาอาละวาดไปทั่ว เขาลงมือสังหารเฉพาะคนของคณะปฏิวัติ จินเอเป็นคนที่สนุกกับการฆ่า เหมือนปีศาจกระหายเลือด เหมือนคนคลั่ง พ่ายแพ้แก่เคนชิน และสังหารตัวเองตายไปในที่สุด
คู่ต่อสู้ > อิสึรุงิ ไรจูตะ

อิสึรุงิ ไรจูตะ (Isurugi Raijūta) เขามีเป้าหมายที่จะก่อตั้ง "สำนักยอดยุทธโบราณ" ขึ้นให้เป็นสำนักดาบเพียงหนึ่งเดียวของญี่ปุ่น เพื่อฟื้นฟูเพลงดาบที่แข็งแกร่งขึ้น เขาคิดว่ารากเหง้าของความอ่อนแอเกิดการใช้ดาบไม้ เขาจึงเดินทางไปทั่วญี่ปุ่นถล่มสำนักดาบต่างๆ
คู่ต่อสู้ > ชิชิโอและเหล่าจุปปงกาตานะ > ชิชิโอ มาโคโตะ

ชิชิโอ มาโคโตะ (志々雄 真実, Shishio Makoto) ซามูไรของโจชู ผู้รับหน้าที่มือสังหารต่อจากบัตโตไซ คือผู้สืบทอด ไม่เคยคิดที่จะปกป้องคนอ่อนแอ สนแต่การฆ่าฟันกับกำจัดคนเก่งๆ เท่านั้น หลังจบสงคราม ตนอันตรายเกินไป รัฐบาลโลกสั่งให้ซามูไรไปฆ่าทิ้ง กับจุดไฟเผา แม้รอดตายแต่ก็สาหัสแผลไฟไหม้ทั้งตัว เหงื่อระบายออกไม่ได้ กับใส่ผ้าพันแผลคลุมตัวเป็นมัมมี่ กับถูกจับไปขัง หลายปีต่อมาก็แหกคุกไปซ่อนตัวในบ้านของโซจิโร่พักนึง กับรวมทัพซื้ออาวุธ เพื่อเตรียมก่อสงครามยึดประเทศ แต่ร่างของตนสาหัส ออกกำลังกายได้แค่วันละ 15 นาที ถ้าเกินจะเป้นอันตรายถึงชีวิต
คู่ต่อสู้ > ชิชิโอและเหล่าจุปปงกาตานะ > โคมากาตะ ยูมิ

โคมากาตะ ยูมิ (Komagata Yumi) เคยเป็นเกอิชาผู้มีชื่อเสียง ภายหลังเกิดคดีเกี่ยวกับเรื่องทาสชาวจีน พวกเกอิชาถูกฟ้องว่าเป็นม้าเป็นวัว ทำให้เธอไม่พอใจคณะปฏิวัติที่ฟ้องเธออย่างนั้น จนกระทั่งเธอได้พบและเป็นหญิงคนรักของชิชิโอ อยู่ข้างกายชิชิโอเสมอ แม้ในวินาทีสุดท้ายเธอถูกชิชิโอแทงทะลุร่างไปยังเคนชิน เธอยังรู้สึกดีใจที่ได้ทำประโยชน์ให้กับชิชิโอแม้เพียงน้อยนิดก็ยังดี
คู่ต่อสู้ > ชิชิโอและเหล่าจุปปงกาตานะ > เซตะ โซจิโร่

เซตะ โซจิโร่ (瀬田 宗次郎, Seta Sōjirō) เป็น 1 ในจุปปงกาตานะ ผู้รับใช้ชิชิโอ ฉายา "ดาบสวรรค์โซจิโร่" เป็นผู้ที่ไร้ใจ ไร้จิตสังหาร มีวิชา "ชูคุจิ" ใช้พลังขาเร่งความเร็วได้ในพริบตา ชีวิตในวัยเด็กถูกครอบครัวบุญธรรมทำร้ายสารพัดตลอดเวลา ตนจึงฝืนยิ้มเพื่อลืมความเจ็บปวดจนติดเป็นนิสัย พอพบชิชิโอ กับพาไปซ่อน ชิชิโอสอนให้รู้ว่าผู้เข้มแข็งคือผู้ที่อยู่รอด วันนึงพอครอบครัวสงสัยเรื่องตนซ่อนชิชิโอ มาไล่ฆ่าตน ตนจึงป้องกันตัวฆ่าครอบครัวบุญธรรมทิ้ง กับติดตามชิชิโอไป นับถือเหมือนพ่อ ภายหลังเมื่อต่อสู้กับเคนชินแล้วก็แยกทางกับชิชิโอ
คู่ต่อสู้ > ชิชิโอและเหล่าจุปปงกาตานะ > ซาโดชิมะ โฮจิ

ซาโดชิมะ โฮจิ (Sadojima Hōji) เป็น 1 ในจุปปงกาตานะ ผู้รับใช้ชิชิโอ ไม่ได้มีฝีมือในการต่อสู้ แต่เป็นเสนาธิการที่คอยช่วยเหลือชิชิโอในการวางแผนรบ เป็นคนที่จงรักภักดีต่อชิชิโออย่างมาก หลังจากสูญเสียชิชิโอ เขาได้ฆ่าตัวเองตายตามเพื่อลงไปรับใช้ชิชิโอในนรก
คู่ต่อสู้ > ชิชิโอและเหล่าจุปปงกาตานะ > อุโอนุมะ อุซุย

อุโอนุมะ อุซุย (Uonuma Usui) เป็น 1 ในจุปปงกาตานะ ผู้รับใช้ชิชิโอ ได้รับฉายา "ดาบนิรเนตร" ดวงตาสองข้างของเขาบอดสนิทเพราะถูกชิชิโอฟันสมัยยุคปฏิวัติ อาวุธของเขาคือหอกสั้นอีกด้านของหอกเป็นลูกตุ้มสามารถถอดแยกได้ และกระดองเต่าที่ใช้เป็นโล่ มีท่าไม้ตายคือ "กงล้อดอกดาวกระจายพิฆาต" เขาคือจอมโหดที่ฆ่าคนได้โดยไม่ลังเล อุซุยยอมรับใช้ชิชิโอเพื่อหาโอกาสฆ่าล้างแค้น อุซุยถูกสังหารโดยไซโต้
คู่ต่อสู้ > ชิชิโอและเหล่าจุปปงกาตานะ > นักล่าดาบโจ

นักล่าดาบโจ (Sawagejō Chō) เป็น 1 ในจุปปงกาตานะ ผู้รับใช้ชิชิโอ เป็นคนรักดาบ อาวุธที่โจใช้คือ "ดาบคู่สังหาร" และ "ดาบเงินอ่อน" สร้างโดยชักคู นักตีดาบชื่อดัง ภายหลังจากสิ้นชิชิโอ เขาทำงานเป็นสายลับให้กับไซโต
คู่ต่อสู้ > ชิชิโอและเหล่าจุปปงกาตานะ > ฮันโจ คาทามาริ

ฮันโจ คาทามาริ (Honjō Kamatari) เป็น 1 ในจุปปงกาตานะ ผู้รับใช้ชิชิโอ อาวุธที่ใช้คือเคียวยาวและมีโซ่ลูกตุ้มผูกไว้ ทำให้สามารถโจมตีได้เป็นวงกว้าง เห็นหน้าสวยๆ อย่างนี้แต่ความจริงเป็นผู้ชายนะยะ เข้าร่วมกับจุปปงกาตานะเพราะหลงรักในตัวชิชิโอ ภายหลังสู้กับคาโอรุแล้วแพ้ เมื่อชิชิโอตายคาทามาริก็มาทำงานให้กับรัฐบาลโดยเป็นสายลับ
คู่ต่อสู้ > ชิชิโอและเหล่าจุปปงกาตานะ > คาริวะ เฮนยะ

คาริวะ เฮนยะ (Kariwa Henya) เป็น 1 ในจุปปงกาตานะ ผู้รับใช้ชิชิโอ ถนัดการต่อสู้บนฟากฟ้า บินโฉบไปมาแล้วใช้ระเบิดโจมตี  สู้กับยาฮิโกะแล้วแพ้ ภายหลังชิชิโอตายเฮนยะก็ทำงานให้รัฐบาลด้วยการทำงานเป็นหน่วยลาดตระเวนชายฝั่ง
คู่ต่อสู้ > ชิชิโอและเหล่าจุปปงกาตานะ > อันจิ

อันจิ (Yūkyūzan Anji) เป็น 1 ในจุปปงกาตานะ ผู้รับใช้ชิชิโอ เป็นนักบวช "อลัชชี"(พระที่ประพฤติตัวผิดหลักคำสอน) มีอาวุธคือดาบสั้น มีท่าไม้ตายคือ"สองกระแทก" และ"ท่าดาบอัดกระแทก" อันจิเป็นผู้สอนหมัดสองกระแทกให้กับซางาระ ซาโนสุเกะ และภายหลังต้องพ่ายแพ้ให้กับซางาระ ซาโนสุเกะ
คู่ต่อสู้ > ชิชิโอและเหล่าจุปปงกาตานะ > ฟูจิ

ฟูจิ (Fuji) เป็น 1 ในจุปปงกาตานะ ผู้รับใช้ชิชิโอ จอมพลังที่มีร่างกายใหญ่โต เชื่อฟังแต่คำสั่งของไซสึจิ ภายหลังพ่ายแพ้ให้กับฮิโกะ เซจูโร่อาจารย์ของเคนชิน เมื่อชิชิโอตายฟูจิไปอยู่บ้านนอกที่ฮอกไกโด
คู่ต่อสู้ > ชิชิโอและเหล่าจุปปงกาตานะ > ไซสึจิ โรจิน

ไซสึจิ โรจิน (Saizuchi Rojin) เป็น 1 ในจุปปงกาตานะ ผู้รับใช้ชิชิโอ เขาเป็นคนช่วยชีวิตของฟูจิ และนำฟูจิมาใช้งาน ภายหลังที่ชิชิโอตายไปก็ทำงานทางการทูตให้รัฐบาล
คู่ต่อสู้ > ชิชิโอและเหล่าจุปปงกาตานะ > อิวังโบ

อิวังโบ (Iwanbō) เป็น 1 ในจุปปงกาตานะ ผู้รับใช้ชิชิโอ เหมือนเด็กปัญญาอ่อน แต่มีพลังมหาศาล ร่างกายยืดหยุ่นได้สามารถรับแรงกระแทกจากอาวุธต่างๆ ได้ ความจริงเป็นหุ่นที่ถูกสร้างขึ้นโดยเกอิน
คู่ต่อสู้ > เอนิชิและพรรคพวก > ยูกิชิโร่ เอนิชิ

ยูกิชิโร่ เอนิชิ (雪代 縁, Yukishiro Enishi) ผู้มีความแค้นฝังรากลึกต่อ "บัตโตไซ" ต้องการล้างแค้นให้กับพี่สาวที่ถูกเคนชินฆ่า จึงวางแผนรวบรวมคนที่มีวัตถุประสงค์เดียวกัน และการทำ "ทัณฑ์มนุษย์" คือการทำลายทุกสิ่งทุกอย่างที่เกี่ยวข้องกับเคนชิน หลังจากสูญเสียพี่สาวเขาได้ไปเติบโตที่เซี่ยงไฮ้ และได้วิชา "เพลงดาบวาโต" มาจากที่นั่น
คู่ต่อสู้ > เอนิชิและพรรคพวก > เกอิน

เกอิน (Gein) ผู้สืบทอดคนสุดท้ายแห่งตระกูลช่างทำหุ่นกลไก เป็นผู้สร้างอิวังโบขึ้นมา และสร้างหุ่นคาโอรุปลอมหลอกเคนชินว่าคาโอรุถูกเอนิชิฆ่าตายไปแล้ว ไม่ได้มีความแค้นต่อเคนชินแต่ร่วมมือกับเอนิชิเพียงเพื่อสร้างงานศิลป์